b'\n_START_ARTICLE_\nLjudmila Bokal\n_START_SECTION_\n\xc5\xbdivljenjepis\n_START_PARAGRAPH_\nObiskovala je osnovno \xc5\xa1olo v \xc5\xbdireh in gimnazijo v \xc5\xa0kofji Loki. \xc5\xa0tudirala je na Filozofski fakulteti v Ljubljani. Leta 1979 se je zaposlila na In\xc5\xa1titutu za slovenski jezik Frana Ramov\xc5\xa1a ZRC SAZU._NEWLINE_Je soavtorica treh knjig SSKJ-a. Sodelovala je pri nastajanju Slovenskega pravopisa in pri Besedi\xc5\xa1\xc4\x8du slovenskega jezika (1987). Objavlja razprave v reviji Jezikoslovni zapiski, v glasilu Traditiones in drugih strokovnih revijah. Sodeluje na raznih simpozijih in kongresih. Imela je tudi ve\xc4\x8d jezikovnih oddaj na Radiu Slovenija._NEWLINE_Poleg tega pi\xc5\xa1e tudi recenzije za knjige in deluje kot lektorica. \xc4\x8clanke priob\xc4\x8duje tudi v Planinskem vestniku in lokalnih \xc4\x8dasopisih._NEWLINE_\xc5\xbdivi v Polhovem Gradcu in se posve\xc4\x8da tudi zgodovini tega kraja ter tako sodeluje pri raznih zbornikih.'